Verano en Gijón (JC Gómez)
#000002
Paez que les coses van, pali pali, hacia la normalidá. Si ún camina per Xixón, verá terraces enllenes de xente disfrutando de tintos de branu y cañones de cerveza, charres entreteníes y paragües colingando de les sielles nos díes que’l sol eslluma con fuercia porque nun hai nada más normal qu’un clima alloriáu como’l de nueso. Los turistes lleven zamarra porque escoyeron venir al Paraísu a ello, a nun saber si podrán pisar la playa y tener que conformase col restu —que ye muncho— d’esti requexu perdíu tres un cordal que mos separa del restu d’España. Y anque les coses tomen el camín natural, ente rises y confidencies puedes oyer a los amigos falar sobre la cita pa poner la vacuna, y ye que nesti sen tamos mui aventaos. Ún, que ta inmunizáu dende hai mediu añu por mor del so trabayu, siéntese raru ente feches y llamaes al robot esi que te da la cita, pero nota la emoción nos güeyos de los collacios, que nagüen por tener defenses escontra’l virus que tantu tiempu mos fixo perder.
#000003
Pasío per Fomentu y veo les bicicletes —que son pal branu— esquivando turistes, guajes corriendo d’un llau a otru, families al sol. El corazón del branu llate con ilusión en nosotros. Depués vendrán les tormentes, les lluvies de verdá, les nueches más fríes. Pero, de momentu, entovía ye branu, y la vida ye más fácil.
#000005